section_heading: Sustav ažuriranja
paragraph_text: Brzina kojom neki uređaj prima ažuriranja značajki ovisi o grani ažuriranja koju koristi. Zadana grana za sve uređaje s Windowsom 10 Home i Pro jest "Polugodišnji kanal (ciljano)" (prije "Trenutna grana" ili CBB), koja prima stabilne međuinačice čim postanu javno dostupne. Svaka međuinačica Windowsa 10 podržana je 18 mjeseci nakon što je postala dostupna. U poslovnim okruženjima, Microsoft je namijenio ovu granu za ciljana izdavanja novoizdanih stabilnih inačica Windowsa kako bi bile testirane na manjem broju uređaja prije šireg izdavanja. Nakon što Microsoft i partneri certificiraju stabilnu međuinačicu kao prilagođenu širem izdavanju, ona je izdana na "Polugodišnjem kanalu" (prije "Trenutna grana za poslovne korisnike" ili CBB), kojeg podržavaju Pro i Enterprise izdanja Windowsa 10. Polugodišnji kanal prima stabilne međuinačice u odmaku od četiri mjeseca u odnosu na "ciljani" kanal.